CELEX: 32010D0082
Language: fi
Date: 2010-02-09 00:00:00
Title: 2010/82/: Komission päätös, annettu 9 päivänä helmikuuta 2010 , paloteknistä käyttäytymistä koskevien luokkien vahvistamisesta tietyille rakennustuotteille rullina ja levyinä myytävien koristeseinänpäällysteiden osalta (tiedoksiannettu numerolla K(2010) 397) (ETA:n kannalta merkityksellinen teksti)

11.2.2010   
            
            
               FI
            
            
               Euroopan unionin virallinen lehti
            
            
               L 38/11
            
         KOMISSION PÄÄTÖS,
   annettu 9 päivänä helmikuuta 2010,
   paloteknistä käyttäytymistä koskevien luokkien vahvistamisesta tietyille rakennustuotteille rullina ja levyinä myytävien koristeseinänpäällysteiden osalta
   (tiedoksiannettu numerolla K(2010) 397)
   (ETA:n kannalta merkityksellinen teksti)
   (2010/82/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/106/ETY (1) ja erityisesti sen 20 artiklan 2 kohdan a alakohdan,
   sekä katsoo seuraavaa:
   
               (1)
            
            
               Direktiivissä 89/106/ETY todetaan, että rakennuskohteiden turvallisuuden tasossa kansallisella, alueellisella tai paikallisella tasolla olevien erojen huomioon ottamiseksi voi olla tarpeen vahvistaa perusasiakirjoissa luokat tuotteiden toimivuustasoille kunkin olennaisen vaatimuksen osalta. Nämä asiakirjat on julkaistu komission tiedonantona direktiivin 89/106/ETY perusasiakirjoista (2).
            
         
               (2)
            
            
               Paloturvallisuuden olennaisen vaatimuksen osalta perusasiakirjassa N:o 2 luetellaan toisiinsa liittyviä toimenpiteitä, jotka yhdessä asettavat puitteet jäsenvaltioissa eri tavoin määriteltävälle paloturvallisuusstrategialle.
            
         
               (3)
            
            
               Perusasiakirjassa N:o 2 yksilöidään eräs näistä toimenpiteistä, joka perustuu palon syttymisen ja savun muodostumisen sekä näiden leviämisen rajoittamiseen tietylle alueelle rajoittamalla rakennustuotteiden alttiutta edesauttaa täyden palon syttymistä.
            
         
               (4)
            
            
               Tämän rajoittamisen taso voidaan ilmaista vain tuotteiden paloteknisen käyttäytymisen tasoerojen perusteella tuotteiden lopullisessa käyttösovelluksessa.
            
         
               (5)
            
            
               Yhdenmukaistettuna ratkaisuna otettiin käyttöön luokitusjärjestelmä, josta säädetään neuvoston direktiivin 89/106/ETY soveltamisesta rakennustuotteiden paloteknistä käyttäytymistä koskevan luokituksen osalta 8 päivänä helmikuuta 2000 tehdyssä komission päätöksessä 2000/147/EY (3).
            
         
               (6)
            
            
               Sisustustarkoituksiin rullina ja levyinä myytävien seinänpäällysteiden osalta on tarpeen käyttää päätöksellä 2000/147/EY hyväksyttyä luokitusta.
            
         
               (7)
            
            
               Monien päätöksen 2000/147/EY luokitukseen sisältyvien rakennustuotteiden ja/tai tarvikkeiden palotekninen käyttäytyminen on tarkkaan määritelty ja riittävän hyvin jäsenvaltioiden sääntelyviranomaisten tiedossa niin, että tämän ominaisuuden testaamista ei vaadita.
            
         
               (8)
            
            
               Tässä päätöksessä määrätyt toimenpiteet ovat rakennusalan pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Liitteessä luetellaan ne rakennustuotteet ja/tai -tarvikkeet, jotka täyttävät kaikki paloteknistä käyttäytymistä koskevat vaatimukset ja joita ei tarvitse erikseen testata.
   2 artikla
   Tämän päätöksen liitteessä luetellaan päätöksellä 2000/147/EY hyväksytyn, paloteknistä käyttäytymistä koskevan luokituksen mukaiset luokat, joita sovelletaan eri rakennustuotteisiin ja/tai -tarvikkeisiin.
   3 artikla
   Tuotteita on tarkasteltava tarvittaessa niiden lopullisen käyttösovelluksen mukaan.
   4 artikla
   Tämä päätös on osoitettu kaikille jäsenvaltioille.
   
      Tehty Brysselissä 9 päivänä helmikuuta 2010.
      
         
            Komission puolesta
         
         Günter VERHEUGEN
         
            Varapuheenjohtaja
         
      
   
   
      (1)  EYVL L 40, 11.2.1989, s. 12.
   
      (2)  EYVL C 62, 28.2.1994, s. 1.
   
      (3)  EYVL L 50, 23.2.2000, s. 14.
   
      LIITE
      Tämän liitteen taulukossa luetellaan ne rakennustuotteet ja/tai tarvikkeet, jotka täyttävät kaikki paloteknistä käyttäytymistä koskevat vaatimukset ja joita ei tarvitse erikseen testata.
      
         Taulukko
      
      
         Sisustustarkoituksiin rullina ja levyinä myytävien seinänpäällysteiden paloteknistä käyttäytymistä kuvaavat luokat
      
      
                  Tuote (1)
                  
               
               
                  Enimmäismassa pinta-alayksikköä kohti
                  (g/m2)
               
               
                  Enimmäispaksuus
                  (mm)
               
               
                  Luokka (2)
                  
               
            
                  Selluloosakuitutaustaiset seinänpäällysteet
               
               
                  190
               
               
                  0,9
               
               
                  D-s3,d2
               
            
                  Selluloosakuitutaustaiset, polymeeripinnoitetut tai painetut seinänpäällysteet
               
               
                  470
               
               
                  0,7
               
            
                  Selluloosa- ja polyesterikuitutaustaiset seinänpäällysteet
               
               
                  160
               
               
                  0,3
               
            
                  Selluloosa- ja polyesterikuitutaustaiset, polymeeripinnoitetut tai painetut seinänpäällysteet
               
               
                  410
               
               
                  0,5
               
            
                  Seinänpäällysteet, joissa on polymeeripinnoitettu kangastausta
               
               
                  510
               
               
                  0,7
               
            
                  Kudottua kangasta olevat seinänpäällysteet, joissa on selluloosakuitua tai selluloosa- ja polyesterikuitua oleva tausta
               
               
                  450
               
               
                  0,8
               
            
                  Vaahdotettua PVC:tä olevat seinänpäällysteet, joissa on selluloosakuitua tai selluloosa- ja polyesterikuitua oleva tausta
               
               
                  310
               
               
                  1,8
               
            
         (1)  Standardin EN 15102 mukaiset tuotteet, jotka on asennettu alustalle, jonka luokka on vähintään A2-s1,d0, paksuus vähintään 12 mm ja tiheys vähintään 800 kg/m3, käyttäen tärkkelys-, tärkkelys-PVA- tai selluloosa-PVA-pohjaista kiinnitysainetta enintään 200 g/m2.
      
         (2)  Luokat on annettu komission päätöksen 2000/147/EY liitteen taulukossa 1.